
Fondul Național de Garantare a Creditelor pentru Întreprinderile Mici și Mijlocii: 

Instrument financiar Garanție de portofoliu plafonată, combinată cu sprijin sub formă de grant într-o operațiune din contribuție PoCIDIF 2021-2027
Fondul Național de Garantare a Creditelor pentru Întreprinderile Mici și Mijlocii anunță lansarea procesului de selecție a intermediarilor financiari pentru implementarea produsului Garanția de portofoliu din fonduri proprii – FNGCIMM.
Produsul „Garanția de portofoliu din fonduri proprii – FNGCIMM” reprezintă un mecanism de împărțire a riscului de credit, prin care FNGCIMM preia o parte din riscul asociat portofoliilor de credite eligibile acordate de intermediarii financiari parteneri, în baza convențiilor de garantare încheiate cu aceștia.

Între obiectivele produsului se pot menționa:

- îmbunătățirea accesului la finanțare pentru microîntreprinderi, IMM-uri si întreprinderi mici cu capitalizare de piață medie viabile din punct de vedere financiar, dar care au acces limitat la finanțare în condiții de piață;

- contribuirea la dezvoltarea tehnologică a firmelor sprijinite prin instrumentul financiar de tip garanție;

- promovarea și creșterea investițiilor care vizează modernizarea microîntreprinderilor, IMM-urilor și întreprinderilor mici cu capitalizare de piață medie, în vederea îmbunătățirii semnificative a capacității tehnice, industriale și organizaționale de a gestiona dezvoltarea produselor și serviciilor, precum și reziliența și adaptarea la schimbările climatice;

- crearea unei surse de finanțare reînnoibilă, disponibilă pe termen lung/permanent capabilă să susțină viitoarele runde de reinvestire în activități similare, contribuind astfel la creșterea sustenabilității financiare a resurselor alocate din PoCIDIF (Programul Creștere Inteligentă, Digitalizare și Instrumente Financiare) 2021-2027.
Alocarea financiară pentru instrumentul financiar de tip garanție de portofoliu plafonată, combinat cu sprijin sub formă de grant, într-o operațiune unică,  finanțat din PoCIDIF 2021-2027 și implementat de FNGCIMM este de 573.945.327,60 lei, din care 429.997.380,86 lei reprezintă valoarea cofinanțării UE prin Fondul European de Dezvoltare Regională.

Beneficiarii eligibili: microîntreprinderi, întreprinderi mici, mijlocii și întreprinderi mici cu capitalizare de piață medie, profesii liberale, fermierii care desfășoară activități economice sau agricole, asociații agricole, startup-uri.
Între avantajele acestui tip de garanție pot fi enumerate:

· simplificarea procedurilor de garantare;

· reducerea birocrației pentru beneficiarii finali;

· accelerarea procesului de aprobare a finanțărilor;

· stimularea diversificării produselor de creditare;

· creșterea accesului la finanțare pentru IMM-uri și alte categorii eligibile.

Informații suplimentare sunt disponibile pe pagina FNGCIMM: www.fngcimm.ro/po-cidif
Ghidul de identitate vizuală „Vizibilitate, transparență și comunicare în perioada de programare 2021-2027”, disponibil la următoarea adresă: https://mfe.gov.ro/pocidif/identitate-vizuala-program-pocidif, conține cerințele de comunicare și identitate vizuală ce vor trebui respectate.

